b"\n_START_ARTICLE_\nRalph Rose\n_START_SECTION_\nBiografia\n_START_PARAGRAPH_\nVa n\xc3\xa9ixer el 17 de mar\xc3\xa7 de 1885 a la ciutat de Healdsburg, poblaci\xc3\xb3 situada a l'estat de Calif\xc3\xb2rnia. _NEWLINE_Va morir el 16 d'octubre de 1913 a la seva resid\xc3\xa8ncia de San Francisco com a conseq\xc3\xbc\xc3\xa8ncies d'unes febres tifo\xc3\xafdes als 28 anys.\n_START_SECTION_\nCarrera esportiva\n_START_PARAGRAPH_\nVa participar, als 20 anys, en els Jocs Ol\xc3\xadmpics d'estiu de 1904 realitzats a Saint Louis (Estats Units), on va aconseguir guanyar la medalla d'or en la prova de llan\xc3\xa7ament de pes, on igual\xc3\xa0 el r\xc3\xa8cord del m\xc3\xb3n amb un tir de 14.81 metres, la medalla de plata en la prova de llan\xc3\xa7ament de disc, on igual\xc3\xa0 el r\xc3\xa8cord ol\xc3\xadmpic amb un tir de 39.28 metres, i la medalla de bronze en la prova de llan\xc3\xa7ament de martell. Aix\xc3\xad mateix tamb\xc3\xa9 particip\xc3\xa0 en la prova de llan\xc3\xa7ament de pes de 56 lliures, on finalitz\xc3\xa0 sis\xc3\xa8. _NEWLINE_En els Jocs Ol\xc3\xadmpics d'estiu de 1908 realitzats a Londres (Regne Unit) fou l'abanderat del seu pa\xc3\xads en la cerim\xc3\xb2nia inaugural, i aconsegu\xc3\xad revalidar la medalla d'or en la prova de llan\xc3\xa7ament de pes. Aix\xc3\xad mateix finalitz\xc3\xa0 cinqu\xc3\xa8 en la prova ol\xc3\xadmpica del joc d'estirar la corda._NEWLINE_En els Jocs Ol\xc3\xadmpics d'estiu de 1912 realitzats a Estocolm (Su\xc3\xa8cia) va aconseguir guanyar una nova medalla d'or en el llan\xc3\xa7ament de pes a dues mans i la medalla de plata en la prova de llan\xc3\xa7ament de pes. Aix\xc3\xad mateix partici\xc3\xa0 en la prova de llan\xc3\xa7ament de martell, on finalitz\xc3\xa0 vuit\xc3\xa8, i en el llan\xc3\xa7ament de disc, on finalitz\xc3\xa0 onz\xc3\xa8."